b'\n_START_ARTICLE_\nSlovenske ve\xc4\x8dernice\n_START_PARAGRAPH_\nSlovenske ve\xc4\x8dernice je knji\xc5\xbena zbirka, ki jo izdaja Mohorjeva dru\xc5\xbeba \xc5\xbee od leta 1860, skoraj neprekinjeno in najobi\xc4\x8dajneje enkrat na leto. Do leta 2007 je iz\xc5\xa1lo \xc5\xbee 157 zvezkov. V knji\xc5\xbeni zbirki so do leta 1930 izhajale povesti, \xc4\x8drtice, novele, pesmi in drugi zapisi, potem pa le povesti in romane. Zbirka je do leta 1919 izhajala v Celovcu, med 1920 in 1927 na Prevaljah, od 1928 do 1941 v Celju, med vojno v Ljubljani, ter po vojni spet v Celju.'